**NAROČNIK: OBČINA TRZIN**

Mengeška cesta 22, 1236 Trzin, ki jo zastopa župan Peter Ložar,

Matična številka: 1358561000, ID za DDV: SI33714789

in

**IZVAJALEC: NAZIV IZVAJALCA**

točen naslov izvajalca, ki ga zastopa ime in priimek, funkcija

Matična številka: \_\_\_\_\_\_\_\_000, ID za DDV: SI

sklepata naslednjo

### POGODBA

### O VZDRŽEVANJU JAVNIH CVETLIČNIH GREDIC

### NA OBMOČJU OBČINE TRZIN ZA LETO 2019 IN LETO 2020

1. **člen**

Pogodbeni stranki ugotavljata, da je naročnik v skladu z Zakonom o javnih naročilih (Uradni list RS, št. 91/15 in 14/18) dne 20. 2. 2019 povabil ponudnike k predložitvi ponudb za storitev rednega vzdrževanja javnih gredic v Občini Trzin za obdobje 2019-2020.

Sestavni del pogodbe so naslednji dokumenti in listine:

* Razpisna in ponudbena dokumentacija,
* Popis del za vzdrževanje javnih cvetličnih gredic v Občini Trzin za leto 2019-2020,
* Dokazilo o škodnem zavarovanju poklicnega tveganja.

1. **člen**

S to pogodbo se pogodbeni stranki dogovorita o splošnih in posebnih pogojih izvedbe storitve.

1. **člen**

Ponudbena vrednost naročila za leto 2019 in leto 2020 skupaj znaša \_\_.\_\_\_,\_\_ EUR brez DDV oziroma \_\_.\_\_\_,\_\_ EUR (z vključenim 9,5 % in 22 % DDV) po predračunu št. \_\_\_\_\_\_\_\_ z dne \_\_. 2. 2019.

Cene iz ponudbenega predračuna so fiksne za leto 2019 in leto 2020.

Naročnik bo storitev plačal v tridesetih (30) dneh od datuma prejema in potrditve računa.

V postopku zbiranja naročil evidenčnih vrednosti na podlagi Navodila o oddaji evidenčnih javnih naročil Občine Trzin št. 4303-0018/2013-1 z dne 25. 7. 2013 in sprememb št. 4303-0018/2013-2 z dne 18. 1. 2016, je poleg prej omenjene in dopustne ponudbe, naročnik pridobil še \_\_ ponudbe:

1. Naziv 1, Naslov 1, predračun z dne \_\_. 2. 2019 s ponudbeno ceno (brez DDV) \_\_.\_\_\_,\_\_ EUR, prejem dne \_\_. 2. 2019 in

2. Naziv 2, Naslov 2, predračun št. \_\_\_\_\_\_\_ z dne \_\_. 2. 2019 s ponudbeno ceno (brez DDV) \_\_.\_\_\_,\_\_ EUR, prejem dne \_\_. 2. 2019.

1. **člen**

Izvajalec se v okviru rednega vzdrževanja javnih cvetličnih gredic in grmovnic v Občini Trzin za obdobje 2019-2020 v Trzin Mlake, OIC Trzin in starem delu naselja Trzin zavezuje opravljati predvsem naslednja dela:

**1. PREGLED STANJA:**

* letni pregled stanja vseh lokacij (odstranitev kamenja in drugih fizičnih ovir, ipd.);
* po potrebi izvedba meritev kvadrature;
* predlogi za izboljšave.

**2. UREJANJE CVETLIČNIH GREDIC IN GRMOVNIC**

* Saditev gredic v skladu s Popisom del v Občini Trzin za leto 2019-2020

Vsako delo mora biti opravljena v največ roku štirinajst (14) dni od prvega dne izvajanja posameznih del v posameznem delu naselja. Po pletju, zasaditvi in obrezovanju oz. drugih delih je potrebno očistiti tiste pohodne površine (hodnik za pešce, kolesarska steza, pot, ploščad, …), ki so bile zaradi opravljanja dela onesnažene.

Pred in po vsakem končanem delu je potrebno obvestiti naročnika in v dogovoru z naročnikom po potrebi opraviti skupen ogled opravljenega dela.

**3. Ostala dela**

na vseh površinah zajetihv pogodbi:

* sprotno grabljenje in odstranjevanje odpadlega listja in (polomljenih) vej na gredah,
* sprotno pobiranje smeti po gredah,
* odstranitev odmrlih in poškodovanih rastlin in njihova zamenjava z novimi,
* odvoz morebitnih večjih odpadkov iz teh površin,
* ostala nepredvidljiva dela (v primeru naravne katastrofe, vandalizma, ipd).

Naročnik lahko glede na izkazane dejanske potrebe, razmere, ocene in sklenjene najemne pogodbe naknadno zmanjša obseg pogodbeno dogovorjenih del.

1. **člen**

**Izvajalec** se zavezuje, da bo:

* prevzete naloge opravil strokovno, vestno in kakovostno ter v skladu z veljavnimi predpisi,
* z deli začel takoj po podpisu pogodbe,
* naročniku pojasnjeval vse morebitne nejasnosti glede pogodbenih storitev,
* aktivno sodeloval z naročnikom,
* upošteval naročnikove ekonomske in tehnične pogoje,
* izvrševal pogodbene storitve gospodarno in v korist naročnika,
* storil vse, kar spada v obseg prevzetih obveznosti zato, da bi bili izpolnjeni po tej pogodbi dogovorjeni roki,
* po dogovoru z naročnikom nemudoma in brezplačno izvršil morebitne dopolnitve in spremembe v obsegu storitev, če je sporazumno ugotovljeno, da je prevzemnik pomanjkljivo opravil prevzete storitve,
* naročnika sproti obveščal o tekočih problemih in o nastalih razmerah, ki bi utegnile vplivati na izvršitev pogodbenih obveznosti.

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del in razpisno dokumentacijo, ter da so mu razumljivi in jasni pogoji ter okoliščine za izvedbo pogodbenih obveznosti.

1. **člen**

**Naročnik** se zavezuje, da bo:

* prevzemniku dal na razpolago vso dokumentacijo in vse informacije, ki so potrebne za prevzeti obseg storitev,
* sodeloval s prevzemnikom z namenom, da se prevzete storitve izvršijo pravočasno,
* obveščal prevzemnika o vseh spremembah in na novo nastalih razmerah, ki bi utegnile vplivati na izvršitev prevzetih storitev
* seznanil izvajalca z Načrtom hortikulturnega urejanja in vzdrževanja javnih zelenih površin Občine Trzin.

1. **člen**

Posamezne storitve iz 4. člena te pogodbe bo izvajalec opravljal v skladu s Popisom del za urejanje javnih cvetličnih gredic in grmovnic v Občini Trzin za obdobje 2019-2020, ki je priloga pogodbe.

Izvajalec bo na podlagi dejansko izvršenih del v preteklem mesecu pripravil Poročilo o opravljenih delih in ga do petega (5.) v mesecu izročil naročniku.

Izvajalec je dolžan o svojem delu voditi evidenco, iz katere mora biti razvidno, kdaj in katera dela so bila opravljena, obseg in trajanje teh del, potrošnja materialov, uporabljena delovna sila in mehanizacija ter drugi pomembni podatki o opravljenih delih.

**Za dela v okviru rednega urejanja in vzdrževanja, ki niso zajeta v Popisu del rednega urejanja in vzdrževanja, je izvajalec dolžan pridobiti predhodno pisno soglasje naročnika ter mu pripraviti predračun. V roku osmih (8) dni po končanem delu je izvajalec dolžan naročniku predložiti specifikacijo stroškov.**

1. **člen**

Skupna vrednost izstavljenih mesečnih računov v vsakem letu ne sme presegati pogodbene vrednosti oziroma vrednosti razpoložljivih finančnih sredstev iz proračuna Občine Trzin za leto 2019 in leto 2020.

V primeru, da razpoložljiva sredstva, predvidena za navedena dela v proračunu za leti 2019 in 2020 ne bodo zadoščala za poplačilo vseh izvedenih del, se po spremembah in dopolnitvah proračuna sklene dodatek k tej pogodbi za poplačilo nastale razlike.

1. **člen**

Pogodba se sklepa za določen čas, do dne 31. 12. 2020.

Pred potekom roka iz prejšnjega odstavka se pogodba lahko razdre, če se pogodbene stranke o tem pisno sporazumejo, oziroma če izvajalec tudi po pisnem opozorilu krši določila te pogodbe.

V primeru enostranske odpovedi zaradi kršitve določil pogodbe ni odpovednega roka in je izvajalec dolžan opravljati dela, ki so predmet te pogodbe, do izbire novega izvajalca.

1. **člen**

Izvajalec bo kakovostno, pravočasno in strokovno izvedbo posla zavaroval **tako, da naročnik lahko zadrži izplačilo 10% pogodbene vrednosti ali posameznega računa** v primeru nekakovostne, ne pravočasne in nestrokovne izvedbe posla**. Izvajalec se zaveže za nesporni del naknadno izstaviti račun.**

Izvajalec bo predložili dokazilo o škodnem zavarovanju poklicnega tveganja v roku desetih (10) dni po dnevu podpisa pogodbe s strani obeh pogodbenih strank, sicer se šteje, da pogodba ni sklenjena.

**11. člen**

Izvajalec bo izvedel dela, prevzeta s to pogodbo, brez podizvajalcev.

**ALI**

Poleg izvajalca sodelujejo pri izvedbi del tudi podizvajalci iz prilog k tej pogodbi.

Izvajalec sme podizvajalce zamenjati le po predhodnem obvestilu in soglasju naročnika.

Novi podizvajalec mora izpolnjevati pogoje iz 94. člena ZJN-3.

V primeru, da se po sklenitvi pogodbe zamenja podizvajalec, ali če bo izvajalec sklenil pogodbo z novim podizvajalcem, mora izvajalec naročniku v 5 dneh po spremembi predložiti:

· svojo izjavo, da je poravnal vse nesporne obveznosti prvotnemu podizvajalcu, če je bil le-ta zamenjan,

· soglasje novega podizvajalca k neposrednemu plačilu oziroma izpolnjen obrazec 4 iz razpisne dokumentacije.

Izvajalec pooblašča naročnika, da na podlagi potrjenega računa oz. situacije podizvajalca, izvede plačilo neposredno podizvajalcu

1. **člen**

Izvajalec bo na podlagi dejansko izvršenih del v preteklem mesecu in Poročila o opravljenih delih do petega (5.) v mesecu naročniku izstavil e-račun, plačljiv v zakonsko določenem roku tridesetih (30) dni.

Skupna vrednost izstavljenih e-računov v pogodbeni dobi ne sme presegati skupne vrednosti iz te pogodbe.

V skladu z določili Zakona o opravljanju plačilnih storitev za proračunske uporabnike (Uradni list RS, št. 77/16) mora izvajalec pošiljati račune in spremljajočo dokumentacijo izključno v elektronski obliki (e-računi).

Naročnik se obveže nesporni del storitve plačati v roku tridesetih (30) dni od prejema in potrditve naknadno, pravilno izstavljenega računa na transakcijski račun izvajalca št.: SI56 \_\_\_\_\_-\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_.

1. **člen**

Pogodbeni stranki se obvezujeta, da bosta naredili vse, kar je potrebno za izvršitev pogodbe, in da bosta ravnali kot dobra gospodarja.

Izvajalec bo vse pripombe v zvezi z izvrševanjem te pogodbe sporočal naročniku v pisni obliki.

1. **člen**

Pooblaščeni predstavnik naročnika pogodbe je višji svetovalec župan za gospodarske javne službe.

Pooblaščeni predstavnik izvajalca pogodbe je \_\_\_\_\_\_\_\_\_ \_\_\_\_\_\_\_\_\_\_\_\_\_\_.

1. **člen**

(Protikorupcijska klavzula)

Izvajalec del in naročnik vsak zase izrecno izjavljata, da naročniku, predstavniku naročnika, posredniku naročnika ali njegovemu organu izvajalec oz. tretja oseba v imenu ali na račun izvajalca, ni obljubil, ponudil ali dal kakšno nedovoljeno korist za:

- pridobitev posla,

- sklenitev posla pod ugodnejšimi pogoji,

- opustitev dolžnega nadzora nad izvajanjem pogodbenih obveznosti ali

- drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

V primeru kršitve določil protikorupcijske klavzule je pogodba nična.

1. **člen**

Vse morebitne spore iz te pogodbe bosta pogodbeni stranki reševali sporazumno, kolikor to ne bo možno, bo o njunem sporu odločalo stvarno in krajevno pristojno sodišče po legi nepremičnin (k.o. 1961-Trzin).

1. **člen**

Ta pogodba je sestavljena in podpisana v štirih (4) enakih izvodih, od katerih vsaka od pogodbenih strank prejme po dva (2) izvoda.

1. **člen**

Pogodba stopi v veljavo, ko jo podpiše zadnja pogodbenih strank, in ko izvajalec izroči naročniku dokazilo zavarovanje iz 10. člena pogodbe.

Št. zadeve: 430-0005/2019-\_\_

Številka pogodbe: 46/2019 Številka pogodbe:

Podpisana dne: \_\_.­­ 3. 2019 Podpisana dne: \_\_. 3. 2019

Naročnik: Izvajalec:

**OBČINA TRZIN NAZIV**

Peter Ložar, Ime in priimek,

**Ž U P A N FUNKCIJA**

Priloge:

* Razpisna in ponudbena dokumentacija,
* Popis del za vzdrževanje javnih cvetličnih gredic v Občini Trzin za obdobje 2019-2020,
* Dokazilo o škodnem zavarovanju poklicnega tveganja.